ᱫᱟᱦᱳᱫᱽ

ᱫᱟᱦᱳᱫᱽ ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮ ᱫᱟᱦᱳᱫᱽ ᱦᱚᱱᱚᱛ ᱨᱮ ᱫᱩᱫᱷᱢᱚᱛᱤ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱢᱮᱱ ᱟᱠᱚ ᱡᱮ ᱚᱱᱰᱮ ᱟᱡᱟᱜ ᱧᱩᱛᱩᱢ ᱥᱟᱸᱛ ᱫᱚᱫᱷᱤᱪᱤ ᱠᱷᱚᱱ ᱦᱟᱨᱟᱣ ᱟᱠᱟᱱᱟ, ᱚᱠᱚᱭᱟᱜ ᱫᱩᱫᱷᱢᱚᱛᱤ ᱜᱟᱰᱟ ᱫᱷᱟᱨᱮ ᱨᱮ ᱢᱤᱫ ᱟᱥᱨᱚᱢ ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱫᱟᱦᱚᱫᱽ ᱦᱚᱱᱚᱛ ᱞᱟᱹᱜᱤᱫ ᱛᱮ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤᱭᱟ ᱾ ᱱᱚᱣᱟ ᱚᱦᱢᱚᱫᱟᱵᱟᱫᱽ ᱠᱷᱚᱱ ᱒᱑᱔ ᱠᱤᱞᱚᱢᱤᱴᱚᱨ (᱑᱓᱓ ᱢᱤᱞ) ᱟᱨ ᱵᱚᱰᱳᱫᱚᱨᱟ ᱠᱷᱚᱱ ᱑᱕᱙ ᱠᱤᱞᱚᱢᱤᱴᱚᱨ (᱙᱙ ᱢᱤᱞ) ᱢᱮᱱᱟᱜᱼᱟ ᱾ ᱱᱤᱭᱟᱹ ᱫᱳᱦᱟᱫᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ (ᱚᱠᱚᱭᱟᱜ ᱢᱮᱱᱮᱛ ᱠᱟᱱᱟ "ᱵᱟᱨᱭᱟ ᱥᱤᱢᱟᱹ", ᱪᱮᱫᱟᱜ ᱪᱮ ᱨᱟᱡᱚᱥᱛᱷᱟᱱ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱥᱩᱨ ᱨᱮ ᱢᱮᱱᱟᱜᱼᱟ) ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱟᱦᱳᱫᱽ ᱨᱤᱱ ᱦᱚᱲ ᱮᱞ ᱑᱓᱐,᱕᱐᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱕᱑% ᱦᱚᱲ ᱮᱞ ᱟᱨ ᱛᱤᱨᱞᱟᱹ ᱔᱙% ᱜᱚᱴᱷᱚᱱ ᱟᱠᱟᱱᱟ ᱾ ᱫᱟᱦᱳᱫᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱓.᱕᱗% ᱛᱟᱦᱮᱸ ᱠᱟᱱᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱐᱔% ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱲᱚᱠ ᱰᱟᱦᱟᱨ

ᱡᱤᱮᱥᱟᱨᱴᱤᱥᱤ ᱤᱫᱤ ᱛᱮ ᱪᱟᱪᱞᱟᱣ ᱫᱤᱥᱩᱣᱟᱹ ᱯᱚᱨᱤᱣᱚᱦᱚᱱ ᱥᱮᱵᱟ ᱤᱫᱤ ᱛᱮ ᱥᱚᱲᱚᱠ ᱡᱚᱲᱟᱣ ᱟᱠᱟᱱ ᱫᱟᱦᱳᱫᱽ ᱜᱩᱡᱽᱨᱟᱴ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱨᱮᱞᱣᱮ

ᱫᱟᱦᱳᱫᱽ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱯᱟᱪᱮ ᱨᱮᱞᱣᱮ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱟᱨ ᱱᱚᱣᱟ ᱱᱟᱶᱟ ᱫᱤᱞᱞᱤᱼᱢᱩᱢᱵᱟᱭ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱥᱟᱦᱤᱵᱽ ᱨᱮᱱᱟᱜ ᱥᱚᱨᱚᱥ ᱜᱩᱱ ᱱᱚᱣᱟ ᱢᱮᱱᱟᱜᱼᱟ ᱡᱮ ᱱᱚᱣᱟ ᱯᱟᱪᱮ ᱨᱮᱞᱣᱮ ᱞᱟᱭᱤᱱ ᱨᱮ ᱜᱩᱡᱽᱨᱟᱴ ᱨᱮᱱᱟᱜ ᱮᱛᱚᱦᱚᱵ ᱟᱨ ᱪᱟᱵᱟ ᱨᱮᱱᱟᱜ ᱪᱤᱱᱦᱟᱹ ᱢᱮᱱᱟᱜᱼᱟ ᱾ ᱠᱮᱡ ᱢᱟᱲᱟᱝ ᱥᱮᱨᱢᱟ ᱫᱟᱦᱳᱫᱽ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱢᱚᱦᱰᱟ ᱦᱚᱸ ᱢᱚᱰᱮᱨᱱᱤᱡᱟᱥᱚᱱ (Modernization) ᱠᱟᱹᱢᱤ ᱞᱮᱱᱟ ᱛᱟᱦᱮᱸᱫ ᱾ ᱫᱟᱦᱳᱫᱽ ᱠᱷᱚᱱ ᱢᱩᱢᱵᱟᱭ ᱟᱨᱵᱟᱝ ᱱᱟᱶᱟ ᱟᱨᱵᱟᱝ ᱱᱟᱶᱟ ᱫᱤᱞᱞᱤ (ᱦᱟᱡᱽᱨᱟᱛ ᱱᱤᱡᱟᱢᱩᱫᱫᱤᱱ) ᱥᱮᱴᱮᱨᱚᱜ ᱞᱟᱹᱜᱤᱫ ᱛᱮ ᱟᱹᱰᱤ ᱞᱚᱜᱚᱱ ᱴᱨᱮᱱ ᱚᱜᱚᱥᱴ ᱠᱨᱟᱸᱛᱤ ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ ᱠᱟᱱᱟ ᱾ ᱒᱕ ᱟᱯᱨᱤᱞ ᱒᱐᱑᱘ ᱨᱮ ᱨᱮᱞ ᱢᱚᱱᱛᱨᱤ ᱫᱚ ᱫᱟᱦᱳᱫᱽ ᱯᱞᱟᱥ (plus) ᱨᱮ ᱜᱚᱴᱟ ᱠᱮᱫᱼᱟ, ᱥᱚᱱᱟ ᱢᱚᱱᱫᱤᱨ ᱢᱮᱞ, ᱟᱣᱟᱸᱛᱤᱠᱟ ᱮᱠᱥᱯᱨᱮᱥ, ᱯᱚᱪᱷᱤᱢ ᱮᱠᱥᱯᱨᱮᱥ ᱟᱨ ᱢᱩᱢᱵᱟᱭ ᱡᱚᱭᱯᱩᱨ (ᱜᱟᱱᱜᱳᱨ) ᱥᱩᱯᱟᱨᱯᱷᱟᱥᱴ ᱞᱮᱠᱟᱱ ᱥᱚᱨᱚᱥ ᱴᱨᱮᱱ ᱦᱚᱸ ᱫᱟᱦᱳᱫᱽ ᱨᱮ ᱛᱤᱸᱜᱩᱭᱟ ᱾ ᱚᱱᱟ ᱥᱟᱶᱛᱮ ᱫᱟᱦᱳᱫᱽ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱫᱟᱦᱳᱫᱽ ᱠᱷᱚᱱ ᱑᱐᱖ ᱴᱨᱮᱱ ᱦᱤᱡᱩᱜ ᱥᱮᱱᱚᱜᱼᱟ, ᱚᱱᱰᱮ ᱠᱷᱚᱱ ᱗ ᱴᱨᱮᱱ ᱫᱟᱦᱳᱫᱽ ᱨᱮ ᱚᱱᱰᱚᱠᱚᱜᱼᱟ ᱟᱨ ᱪᱟᱵᱟᱜᱼᱟ ᱾ ᱫᱟᱦᱳᱫᱽ ᱼ ᱤᱱᱫᱳᱨ ᱨᱮᱞ ᱞᱟᱭᱤᱱ ᱯᱨᱚᱡᱮᱠᱴ ᱯᱩᱨᱟᱹᱣ ᱠᱟᱛᱮ ᱛᱟᱭᱚᱢ ᱫᱚ ᱫᱟᱦᱳᱫᱽ ᱢᱤᱫ ᱡᱚᱸᱠᱥᱚᱱ ᱨᱮ ᱵᱚᱫᱚᱞᱚᱜᱼᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 
 www.dahod.com	

ᱛᱷᱚᱠ:ᱫᱟᱦᱳᱫᱽ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ